Mae Jemison
<s>Mej Kerol Džemison (; rođena 17. oktobra 1956. godine u Alabami) fizičar je i astronaut, prva Afroamerikanka koja se otisnula u svemir.</s>

<s>Detinjstvo i mladost 
Rođena je u petočlanoj porodici u Dekejturu u Alabami.</s><s>Sa ocem Čarlijem, koji se bavio popravkom krovova, majkom Doroti (učiteljicom), bratom i sestrom, trogodišnja Mej se preselila u Čikago, u Ilinois, kako bi se deci obezbedili bolji uslovi za obrazovanje.</s>

<s>Tokom pohađanja srednje škole Morgan Park, nameravala je da upiše biomedicinsko inženjerstvo, a nakon što je 1973. diplomirala sa najvišim ocenama, dobila je stipendiju National Achievement Scholarship i upisala hemijsko inženjerstvo na Stanfordskom univerzitetu.</s><s>Na osnovnim studijama bavila se i vannastavnim aktivnostima, a diplomirala je 1977.</s><s>Nakon toga je upisala doktorske studije na medicinskom koledžu Univerziteta Kornel.</s><s>Neko vreme je studirala na Kubi i u Keniji, a volontirala je na Tajlandu u kambodžanskom izbegličkom kampu.</s><s>Doktorirala je 1981. godine.</s>

<s>Zaposlila se u medicinskom centru u Los Anđelesu, a zatim u mirovnoj korporaciji medicinskog osoblja u Sijera Leoneu i Liberiji, gde je radila i medicinska istraživanja.</s>

<s>Karijera u astronomiji 
Nakon povratka u Ameriku 1985. godine prijavila se za astronautski trening program agencije NASA.</s><s>Selekcioni program je odložen zbog katastrofe koja je zadesila spejs-šatl Čelendžer, tako da je u agenciju NASA konačno primljena 1987. kao jedna među 15 od 2.000 kandidata.</s>

<s>Rad u agenciji NASA 
Njen rad u agenciji NASA je obuhvatao: pripremne tehničke aktivnosti za lansiranje u svemirskom centru Kenedi na Floridi, proveravanje kompjuterskog softvera spejs-šatla u laboratoriji Shuttle Avionics Integration Laboratory i druge aktivnosti vezane za naučnu podršku.</s>

<s>Mej Džemison je 12. septembra 1992. godine postala prva afroamerikanka koja je otputovala u svemir.</s><s>Bila je član posade na drugom letu orbitera Endevor.</s><s>Putovanje u svemir je trajalo osam dana.</s>

<s>Rad danas 
Džemison je 1993. godine napustila posao u agenciji NASA i počela je da radi kao profesor predavač na koledžu Dartmund.</s><s>Osnovala je svoju kompaniju, Jamison Group koja se bavi održivim energetskim razvojom i satelitskim komunikacijama sa ciljem da unapredi zdravstvenu zaštitu u Zapadnoj Africi.</s>

<s>Mej se bavi i popularizacijom nauke i veliki je naučni ambasador.</s><s>Osnovala je međunarodni srednjoškolski kamp, učestvovala je na simpozijumu povodom stogodišnjice od izuma svemirskih letilica 2011. godine.</s>

<s>Časti i priznanja 
 Essence nagrada 1988. godine
 Gamma Sigma Gamma žena godine, 1989.
 počasni doktorat nauka na Likoln koledžu u Pensilvaniji 1991. godine
 počasni doktorat, Winston Salem koledž, Severna Karolina 1991.</s><s>Nagrada muzeja DuSable 1992. godine</s>

<s>Bibliografija</s>

<s>Dodatna literatura 
 Blue, Rose J. Mae Jemison: Out of this World, Millbrook Press, 2003 -.</s><s>Burby, Liza N. Mae Jemison: The First African American Woman Astronaut, The Rosen Publishing Group, 1997 -.</s><s>Canizares, Susan.</s><s>Voyage of Mae Jemison, Sagebrush Education Resources, 1999 -.</s><s>Ceaser, Ebraska D. Mae C. Jemison: 1st Black Female Astronaut, New Day Press, 1992.</s><s>Polette, Nancy.</s><s>Mae Jemison, Scholastic Library Publishing, 2003 -.</s><s>Raum, Elizabeth.</s><s>Mae Jemison, Heinemann Library, 2005 -.</s><s>Sakurai, Gail.</s><s>Mae Jemison: Space Scientist, Scholastic Library Publishing, 1996 -.</s><s>Yannuzzi, Della A. Mae Jemison: A Space Biography, Enslow Publishers, 1998 -.</s>

<s>Vidi još 
 Valentina Tereškova, prva žena u svemiru</s>

<s>Reference</s>

<s>Spoljašnje veze</s>

<s>Biografija na sajtu agencije NASA
 Mae Jemison: A bold vision for teaching arts and sciences -- together (2002)
 
 Mae Jemison (video)</s>

<s>Američki fizičari
Američki astronauti</s>

